ananddey/assamese-wiki-corpus huggingface dataset:
প্ৰফুল্ল চন্দ্ৰ ৰায়

আচাৰ্য ছাৰ প্ৰফুল্ল চন্দ্ৰ ৰায় ( ২ আগষ্ট ১৮৬১ – ১৬ জুন ১৯৪৪) এগৰাকী ভাৰতীয় ৰসায়ন বিজ্ঞানী, শিক্ষাবিদ, ইতিহাসবিদ, উদ্যোগপতি আৰু জনহিতৈষী ব্যক্তি আছিল।

যুক্তৰাজ্যৰ প্ৰতিষ্ঠিত ৰয়েল ছ'চাইটি অফ কেমিষ্ট্ৰিয়ে তেওঁৰ জীৱন আৰু কৰ্মক সন্মান জনাই প্ৰথম বাৰৰ বাবে ইউৰোপৰ বাহিৰত ৰাসায়নিক চিহ্নস্থান হিচাপে সন্মানিত কৰিছিল। তেওঁ ভাৰতৰ প্ৰথম ফাৰ্মাকিউটিকেল কোম্পানী 'বেংগল কেমিকেল এণ্ড ফাৰ্মাকিউটিকেল' প্ৰতিষ্ঠা কৰিছিল। তেওঁ 'এ হিষ্ট্ৰী অফ হিন্দু কেমিষ্ট্ৰি ফ্ৰম দা আৰ্লিয়েষ্ট টাইম্ছ টু দা মিডিল অফ ছিক্সটিন চেন্সউৰী' নামৰ ৰসায়ন বিজ্ঞানৰ ইতিহাসমূলক গ্ৰন্থ ৰচনা কৰিছিল।

জন্ম আৰু পৰিচয়

২ আগষ্ট ১৮৬১ চন, খুনলা, বেঙ্গল প্ৰেসিডেন্সী (বৰ্তমান বাংলাদেশৰ অন্তৰ্গত)
পিতৃ হৰিশ্বন্দ্ৰ ৰায়। এজন জমিদাৰ আৰু শিক্ষাবিদ। মাতৃৰ নাম ভুৱনমোহিনী দেৱী।
১৯৪৪ চনৰ ১৬ জুনত তেওঁৰ পৰলোকপ্ৰাপ্তি ঘটে।

শিক্ষাজীৱন

১৮৮২ চনত কলিকতাৰ মেট্ৰপলিটান কলেজ (বৰ্তমান বিদ্য়াসাগৰ কলেজ)-ৰপৰা এফ.এ. পৰীক্ষাত উত্তীৰ্ণ হয়। পাছত কলিকতাৰ প্ৰেছিডেন্সী কলেজত স্নাতক শাখাত নামভৰ্তি কৰে যদিও গ্ৰীলখ্ৰীষ্ট বৃত্তিলৈ স্কটলেণ্ডৰ এডিনবাৰ্গ বিশ্ববিদ্যালয়ত নামভৰ্তি কৰি তাৰপৰাই বিএছচি ডিগ্ৰী লাভ কৰে।
এডিনবাৰ্গ বিশ্ববিদ্যালয়ৰ পৰা গন্ধকৰ সৈতে লো নিকেল আদিৰ ধাতুৰ যৌগ সম্পৰ্কে গৱেষণা কৰি পি.এইছ.ডি উপাধি লাভ। তেওঁৰ গৱেষণাৰ বিষয় আছিল Conjugated Sulphates of Copper Magnesium Group: A Study of Isomorphous Mixtures and Molecular Combination।

কৰ্মজীৱন আৰু অৱদান

কলিকতাৰ প্ৰেছিডেন্সী কলেজৰ ৰসায়ন বিজ্ঞান বিভাগত অধ্যাপক ৰূপে যোগদান। আচাৰ্য জগদীশ চন্দ্ৰ বসুৰ লগত যুটীয়াভাৱে গৱেষণা কৰ্মত মনোনিৱেশ কৰে। বেংগল কেমিকেলছ এণ্ড ফাৰ্মাছিউটিকেল ওৱৰ্কছ-ৰ প্ৰতিষ্ঠা কৰে। তেওঁৰ প্ৰধান আৱিষ্কাৰৰ ভিতৰত ১৮৯৬ চনত কৰা মাৰকিউৰাছ নাইট্ৰাইটৰ আৱিষ্কাৰ। হিন্দু ৰসায়ন ইতিহাস নামৰ গ্ৰন্থ প্ৰণয়ন। গ্ৰন্থখন মূলত হিন্দু আযুৰ্বেদ, চৰক, সুশ্ৰুত, নাগাৰ্জুন আদি প্ৰাচীন ভাৰতীয় ৰসাসনবিদসকলৰ ৰচিত গ্ৰন্থসমূহ, বেদ-পুৰাণ, তন্ত্ৰ, ইতিহাস, কাব্য, দশৰ্ন আদি সকলো শাস্ত্ৰৰ মূল তত্ত্বসমূহৰ প্ৰণালীবদ্ধ বিৱৰণ।

উল্লেখযোগ্য সন্মান

১৯১১ চনত ডাৰহাম বিশ্ববিদ্যালয়ে সন্মানীয় পিএইছ.ডি উপাধি প্ৰদান কৰে। ১৯৩৬ চনত ঢাকা বিশ্ববিদ্যালয়, পৰৱৰ্তী কালত মহীশূৰ আৰু বেনাৰস বিশ্ববিদ্য়ালয়ৰ পৰা ডক্টৰেট উপাধি লাভ কৰে। ১৯১৯ চনত বৃট্ৰিছ চৰকাৰৰ পৰা নাইট উপাধি লাভ কৰে। ১৯১২ Companion of the Order of the Indian Empire (CIEE), ১৯০২ ফেলো অফ ক্যেমিক্যাল সোসাইটি (এফ.সি.এস.), ১৯৩৫ ভাৰতীয় জাতীয় বিজ্ঞান একাডেমীৰ প্ৰতিষ্ঠাতা সদস্য (এফ.এন.আই.), ১৯৪৩ ইণ্ডিয়ান এচোচিয়েছন ফৰ দ্য কালটিভেছন অব চাইন্সৰ সদস্য (এফ.আই.এ.এস.) আদি সন্মান লাভ কৰে।

সামাজিক জীৱন

তেওঁ এজন সমাজ সেৱকো। স্বদেশ সেৱা, দৰিদ্ৰতা অৱসানৰ হকে বিভিন্ন কাম-কাজত জড়িত হৈছিল। তেওঁ বস্ত্ৰ সমস্যা সমাধানৰ বাবে সমগ্ৰ দেশৰ ঘৰে ঘৰে যঁতৰ প্ৰচলনৰ প্ৰবক্তা আছিল। এসময়ত উত্তৰ বংগত হোৱা প্ৰলয়ংকাৰী বানপানীৰ সময়ত তেওঁ অৰ্থ সংগ্ৰহ কৰি দুৰ্গতসকলক সহায় কৰিছিল। তেতিয়াৰপৰা তেওঁ পৰমবন্ধু ৰূপে পৰিচিত হয়।

তথ্য উৎস

বাহ্যিক সংযোগ

শ্ৰেণী:ৰসায়নবিদ
শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় বিজ্ঞানী
অৱক্ষয় (একাউণ্টিং)

হিচাপবিদ্যা বা একাউণ্টেঞ্চিত অৱক্ষয় বা মূল্যহ্ৰাস হৈছে ব্যৱসায় এটাত ব্যৱহাৰ কৰা সম্পত্তি বা সম্পদ এটাৰ মূল্য হ্ৰাস হোৱা কাৰ্য। অৱক্ষয়ৰ ধাৰণাটোৰ দুটা দিশ আছে: প্ৰথমতে, সম্পদ এটাৰ ন্যায্য মূল্যৰ প্ৰকৃত হ্ৰাস, যেনে ব্যৱহাৰ কৰি থকাৰ বাবে প্ৰতি বছৰে কাৰখানাৰ সঁজুলি বা যন্ত্ৰ-পাতিৰ মূল্য হ্ৰাস, আৰু দ্বিতীয়তে, সম্পত্তিসমূহ ব্যৱহাৰ কৰা সময়ছোৱাৰ বাবে একাউণ্টিং ষ্টেটমেণ্ট বা বিত্তীয় প্ৰতিবেদনত দেখুওৱা মূল্যহ্ৰাস।

অৱক্ষয় হৈছে সম্পত্তিৰ মূল্য হ্ৰাস আৰু ইয়াৰ উপযোগী জীৱনকালত এক মূৰ্ত সম্পদৰ (Tangible Asset, যেনে যন্ত্ৰ-পাতি) ব্যয় পুনৰ আৱণ্টন কৰিবলৈ, বা মূল্য হ্ৰাস কৰিবলৈ ব্যৱহাৰ কৰা এক পদ্ধতি। ব্যৱসায়বোৰে একাউণ্টিং আৰু কৰ দুয়োটা উদ্দেশ্যৰ বাবে দীৰ্ঘম্যাদী সম্পত্তিৰ মূল্য হ্ৰাস কৰে। সম্পত্তিৰ মূল্য হ্ৰাস হোৱাৰ ফলত ব্যৱসায় বা প্ৰতিষ্ঠান এটাৰ বেলেঞ্চ শ্বিট প্ৰভাৱিত হয়, আৰু সম্পত্তিৰ মূল্য হ্ৰাস কৰাৰ পদ্ধতিটোৱে একাউণ্টিঙৰ ফালৰপৰা মুঠ উপাৰ্জন আৰু এনেদৰে তেওঁলোকে দাখিল কৰা উপাৰ্জনৰ প্ৰতিবেদনক প্ৰভাৱিত কৰে। সাধাৰণতে সম্পত্তিটো ব্যৱহাৰ কৰাৰ সম্ভাৱনা থকা সময়ছোৱাৰ ভিতৰত মূল্যহ্ৰাস ব্যয় (depreciation expense) হিচাপে একপ্ৰকাৰে ব্যয় আৱণ্টন কৰা হয়।

অৱক্ষয় গণনা কৰাৰ পদ্ধতি আৰু সম্পত্তিৰ মূল্য হ্ৰাস হোৱা সময়ছোৱা একেটা ব্যৱসায়ৰে সম্পদৰ প্ৰকাৰৰ ওপৰত ভিত্তি কৰি আৰু কৰ পৰিশোধৰ উদ্দেশ্যৰ বাবে পৃথক হ'ব পাৰে। এইসমূহ বিভিন্ন আইন বা একাউণ্টিং মানদণ্ডৰ দ্বাৰা নিৰ্ধাৰিত কৰা হ'ব পাৰে আৰু ই যি দেশ অনুসৰি পৃথক হ'ব পাৰে। মূল্যহ্ৰাস ব্যয় গণনা কৰাৰ কেইবাটাও মানক পদ্ধতি আছে। ইয়াৰ ভিতৰত আছে স্থিৰ শতাংশ, সৰল ৰৈখিক, আৰু নিম্নগামী বেলেঞ্চ পদ্ধতি।

হিচাপকৰণৰ ধাৰণা বা একাউণ্টিং কনচেপ্ট

একোটা কাৰ্যৰ পৰা হোৱা মুঠ উপাৰ্জন (net income বা লাভ) নিৰ্ধাৰণ কৰাৰ ক্ষেত্ৰত উক্ত কাৰ্যৰ পৰা হোৱা আয়সমূহ উপযুক্ত ব্যয়ৰ দ্বাৰা হ্ৰাস কৰিব লাগিব। তেনে ব্যয় হৈছে ব্যৱহৃত সম্পত্তিৰ ব্যয় কিন্তু এই ব্যয় সেই কাৰ্যটোত তাৎক্ষণিকভাৱে নহয়। নিৰ্দিষ্ট সময়ত আৱণ্টন কৰা এনে ব্যয় সম্পত্তিটোৰ ওপৰত নিৰ্ধাৰণ কৰা মূল্য হ্ৰাসৰ সমান। ই আৰম্ভণিতে সম্পত্তিটো আহৰন কৰাৰ বাবে পৰিশোধ কৰা ধনৰাশিৰ পৰিমাণৰ সমান আৰু পৰৱৰ্তী সময়ত ইয়াৰ নিষ্পত্তিৰ পিছত প্ৰাপ্ত হ'ব লগা পৰিমাণৰ সৈতে সম্পৰ্কিত হ'বও পাৰে বা নহ'বও পাৰে। অৱক্ষয় হৈছে সেই সময়ছোৱাৰ বাবে এনে ব্যয় আৱণ্টন কৰাৰ যিকোনো পদ্ধতি য'ত সংগঠনটোৱে সম্পত্তিৰ ব্যৱহাৰৰ পৰা লাভান্বিত হ'ব বুলি আশা কৰা হয়। ই ইএটা সম্পত্তিৰ উপযোগী জীৱনকালত ব্যয় কৰ্তন কৰাৰ এক প্ৰক্ৰিয়া। সম্পত্তিবোৰ বিভিন্ন শ্ৰেণীত ভগোৱা হয় আৰু প্ৰত্যেকৰ নিজা উপযোগী জীৱনকাল থাকে। সম্পত্তিটোক এক অৱক্ষয়যোগ্য সম্পদ (depreciable asset) বুলি কোৱা হয়। যদিও ই বেলেন্স শ্বিটত সম্পদৰ মূল্য নিৰ্ধাৰণ কৰে, মূল্যহ্ৰাস কাৰিকৰীভাৱে ব্যয় আৱণ্টনৰ এক পদ্ধতিহে, আৰু ই কোনো মূল্যাঙ্কন নহয়।

অৱক্ষয় গণনাৰ পদ্ধতিসমূহ

তথ্য সংগ্ৰহ

শ্ৰেণী:হিচাপবিদ্যা
শ্ৰেণী:বাণিজ্য
ৰাইজৰ দল

ৰাইজৰ দল ভাৰতৰ অসম ৰাজ্যৰ এটা স্বীকৃতিপ্ৰাপ্ত আঞ্চলিক ৰাজনৈতিক দল। ২০২০ চনৰ ২ অক্টোবৰ তাৰিখে আনুষ্ঠানিকভাৱে এই দল গঠন কৰা হৈছিল। কৃষক নেতা আৰু তথ্য জনাৰ অধিকাৰ কৰ্মী অখিল গগৈ আৰু শাসক দল ভাৰতীয় জনতা পাৰ্টিৰ মাজত ৰাজনৈতিক মতানক্যৰ এই দল অস্তিত্বলৈ আহিছিল। দলৰ মুখ্য কাৰ্যালয় গুৱাহাটীত অৱস্থিত আৰু ইয়াৰ বৰ্তমান সভাপতি অখিল গগৈ।

ইতিহাস

২ অক্টোবৰ ২০২০ চনত নাগৰিকত্ব (সংশোধনী) আইন, ২০১৯ৰ বিৰোধী প্ৰতিবাদৰ ভিতৰত তেওঁৰ স্থিতিৰ বাবে কাৰাগাৰত থকা কৃষক মুক্তি সংগ্ৰাম সমিতিৰ প্ৰতিষ্ঠাপক অখিল গগৈয়ে অসমৰ ৭০টা থলুৱা সংগঠনৰ সহায়ত এই নতুন ৰাজনৈতিক দল ৰাইজৰ দল আৰম্ভ কৰিছে।

দলটো চলচ্চিত্ৰ নিৰ্মাতা জাহ্নু বৰুৱাই আনুষ্ঠানিকভাৱে ঘোষণা কৰিছিল আৰু অসমীয়া চলচ্চিত্ৰ অভিনেত্ৰী জেৰিফা ৱাহিদ আৰু অধিবক্তা অৰূপ বৰবৰাৰ সৈতে তেওঁক সমৰ্থন প্ৰদান কৰিছিল। নতুন ৰাজনৈতিক দলটোত যোগ দিবলৈ কৃষক মুক্তি আৰু ছাত্ৰ মুক্তিৰ পৰা কেইবাজনো নেতাই পদত্যাগ কৰিছিল।

দলটোৱে অখিল গগৈৰ মুক্তি নিশ্চিত কৰিবলৈ চৰকাৰৰ ওপৰত বৰ্জনীয় চাপৰ উপৰিও নাগৰিকত্ব সংশোধনী আইনৰ বিৰোধী প্ৰতিবাদ তীব্ৰ কৰি ২০২১ চনৰ অসম বিধান সভা নিৰ্বাচনত অৱতীৰ্ণ হয়।

নিৰ্বাচনী প্ৰদৰ্শন

২০২১ৰ অসম বিধানসভা নিৰ্বাচনৰ বাবে ৰাইজৰ দলে অসম জাতীয় পৰিষদৰ সৈতে মিত্ৰতা কৰি একেলগে প্ৰতিদ্বন্দিতা কৰিছিল। আসন ভাগ-বতৰা চুক্তি অনুসৰি অসম জাতীয় পৰিষদে ৬৮ খন আসনত প্ৰতিদ্বন্দিতা কৰিছিল আৰু ৰাইজৰ দলে অসমৰ ২৯ খন আসনত প্ৰতিদ্বন্দিতা কৰে। এই নিৰ্বাচনত ৰাইজৰ দলৰ কেৱল এজন প্ৰাৰ্থী বিধানসভালৈ নিৰ্বাচিত হয়। ৰাইজৰ দলৰ সভাপতি অখিল গগৈ শিৱসাগৰ বিধানসভা সমষ্টিৰ পৰা অসম বিধানসভালৈ নিৰ্বাচিত হয়।

তথ্য উৎস

শ্ৰেণী:অসমৰ ৰাজনৈতিক দল
শান্তা আপ্তে

শান্তা আপ্তে (১৯১৬–১৯৬৪) এগৰাকী ভাৰতীয় অভিনেত্ৰী-গায়িকা৷ তেওঁ মাৰাঠী আৰু হিন্দী ছবিত কাম কৰিছিল। প্ৰভাত ফিল্মছৰ বেনাৰত দুনিয়া না মানে/কুংকু (১৯৩৭) আৰু অমৰ জ্যোতি (১৯৩৬)ৰ দৰে ছবিত অভিনয়ৰ বাবে বিখ্যাত তেওঁ ১৯৩২ চনৰ পৰা ১৯৫৮ চনলৈকে ভাৰতীয় ছবি জগতত সক্ৰিয় আছিল। কানন দেৱীৰ সৈতে আপ্তেক নেপথ্য গায়ক যুগৰ আগৰ অন্যতম "মহান গায়ক তাৰকা" হিচাপে উল্লেখ কৰা হৈছে। মাৰাঠী চলচ্চিত্ৰ শ্যামসুন্দৰ (১৯৩২)ত এগৰাকী যুৱতী ৰাধাৰ চৰিত্ৰত অভিনয় কৰি আপ্তেই ছবিত কেৰিয়াৰ আৰম্ভ কৰে। (১৯৩৪) চনত তেওঁৰ প্ৰথম হিন্দী ভাষাৰ ছবি অমৃত মন্থনত অভিনয় কৰে।

প্ৰাৰম্ভিক জীৱন

১৯১৬ চনত ভাৰতৰ মহাৰাষ্ট্ৰৰ দুধনীত মহাৰাষ্ট্ৰীয় ব্ৰাহ্মণ পৰিয়ালত জন্মগ্ৰহণ কৰা আপ্তে এজন ষ্টেচন মাষ্টাৰৰ কন্যা আছিল। পিতৃৰ গান গোৱাৰ প্ৰতি থকা প্ৰৱণতাক অনুসৰণ কৰি যুৱতী আপ্তে পুনেৰ স্থানীয় গণেশ উৎসৱত ভজন প্ৰদৰ্শন কৰি সংগীতৰ পৰম্পৰা আগবঢ়াই নিছিল। তেওঁ পান্ধৰপুৰৰ মহাৰাষ্ট্ৰ সংগীত বিদ্যালয়ত সংগীতৰ শিক্ষা গ্ৰহণ কৰিছিল।

৯ বছৰ বয়সত শিশু শিল্পী হিচাপে শ্যামসুন্দৰ নামৰ ছবিত তেওঁ আত্মপ্ৰকাশ কৰিছিল।

মৃত্যু

১৯৬৪ চনৰ ২৪ ফেব্ৰুৱাৰীত মহাৰাষ্ট্ৰৰ মুম্বাইৰ আন্ধেৰীত থকা তেওঁৰ নিজা বাসগৃহত হৃদৰোগত আক্ৰান্ত হৈ আপ্তেৰ মৃত্যু হয়।

তথ্য সংগ্ৰহ

শ্ৰেণী:ভাৰতীয় অভিনয় শিল্পী
যলযলা জাযীৰা

যলযলা জাযীৰা পাকিস্তানৰ বেলুচিস্তান প্ৰদেশৰ সাগৰ তীৰত থকা এটা সৰু দ্বীপ। এই দ্বীপটো ২০১৩ চনৰ ২৪ ছেপ্টেম্বৰত পাকিস্তানত সংঘটিত ভূমিকম্পৰ পিছত সৃষ্টি হয়।

গঠন

যলযলা জাযীৰা আগ্নেয়গিৰিৰ গেদীয় বোকা(ইংৰাজী:mud volcano)ৰ পৰা গঠিত হৈছে বুলি ভবা হৈছে। এই দ্বীপটো পাকিস্তানৰ বেলুচিস্তান প্ৰদেশৰ গাডাৰৰ তীৰৱৰ্তী আৰৱ সাগৰত অৱস্থিত। এই দ্বীপটো ২০১৩ চনৰ ২৪ ছেপ্টেম্বৰত পাকিস্তানত সংঘটিত ৭.৭ ৰিখটাৰ স্কেল প্ৰাৱল্যৰ ভূমিকম্পৰ ফলস্বৰূপে পানীৰ তলৰ পৰা ওলাই আহে। এই দ্বীপসদৃশ অঞ্চলটো অৱশ্যে অস্থায়ী গঠনো হ'ব পাৰে, যিটো বেছি দিন বৰ্তি থকাৰ সম্ভাৱনা কম।

পাকিস্তানৰ National Institute of Oceanography-ৰ আলি ৰছিদ তাব্ৰিজৰ ভাষ্য অনুসৰি এই দ্বীপটো সাগৰ পৃষ্ঠত মিথেন গেছৰ নিৰ্গমণৰ ফলস্বৰূপে ওপৰলৈ উঠি আহিছে। ড॰ তাব্ৰিজে কোৱা মতে “Such islands have appeared in the past...and this new island will also not stay there for long”

অৱস্থান

এই দ্বীপটো পাকিস্থানৰ সাগৰৰ তীৰৱৰ্তী অঞ্চলৰ পৰা দৃশ্যমান। ইয়াক যলযলা জাযীৰা নাম দিয়া হৈছে, যাৰ অৰ্থ হৈছে, "কম্পন দ্বীপ"। এই দ্বীপটো সাগৰৰ পাৰৰ পৰা ৩৫০ ফুট(১১০ মিটাৰ)ৰ পৰা ১ মাইল(১.৬ কিল'মিটাৰ) দূৰত্বত গঠিত হৈছে। ইয়াৰ উচ্চতা ১০-৪০ ফুট (৬-১২ মিটাৰ) আৰু প্ৰস্থ প্ৰায় ১০০ ফুট(৩০ মিটাৰ)। অৱশ্যে এই সংখ্যাসমূহ এতিয়াও বিজ্ঞানসন্মত ভাৱে প্ৰত্যাপন কৰা হোৱা নাই।

তথ্যসূত্ৰ

বাহ্যিক সংযোগ

"New Island Pakistan" . Today News Gazette. Retrieved 25 September 2013.

শ্ৰেণী:সাগৰীয় দ্বীপ
শ্ৰেণী:পাকিস্তান
ৰাং কুকুৰ (নাটক)

ৰাং কুকুৰ অভিজিত ভট্টাচাৰ্য ৰচিত ৰাজতিলক থিয়েটাৰৰ ২০১৪-১৫ বৰ্ষৰ এখন নাট।

অভিনয় শিল্পীসকল

তপন দাস, মৈত্ৰেয়ী প্ৰিয়দৰ্শিনী, সঞ্জীৱ শৰ্মা, নিৰ্মল দত্ত, শ্ৰীমন্ত মাধৱ দত্ত, ৰাণী বেগম, মিতুল বালাজী, পঞ্চী বৰা আদি

কাহিনী-ভাগ

পিতৃৰ অৱৰ্তমানত এখন লাইন হোটেল চলাই নায়কে (তপন দাস) নিজৰ পৰিয়ালটোক পোহপাল দিছিল। সদায় বেমাৰ হৈ থকা মাক বা চহৰত থাকি পঢ়া শুনা কৰা ভায়েক বা গাঁৱৰ দুখীয়া ছাত্ৰবোৰৰ সকলোৰে অভাৱবোৰ পূৰ কৰিছিল। সমাজৰ ৰাং কুকুৰ ৰূপী ধনী মানুহবোৰে দুখীয়া মানুহবোৰৰ তেজ শুহি আৰু ধনী হ’বলৈ চেষ্টা কৰে। সমাজৰ এই ৰাং কুকুৰবোৰক মনে প্ৰাণে ঘিণ কৰিছিল আৰু সিহঁতবোৰৰ লগত যুঁজি সিঁহতক ধ্বংস কৰাই জীৱনৰ উদ্দেশ্য কৰি লৈছিল। কিন্তু নাটকৰ চৰম মূহুৰ্তত নিজৰ ভায়েকে বিশ্বাসঘাটকতা কৰি সমাজৰ ৰাং কুকুৰবোৰৰ লগ লগাত নায়কে মানসিক ভাৰসাম্য হেৰুৱাই পেলায়। তাৰ পাছত দিনে ৰাতি অকল ৰাং কুকুৰ এজাকে খেদি অহা সপোন দেখে নায়কে। এনে পৰিস্থিতিত নায়কে প্ৰতিশোধ ল’বলৈ পৰিকল্পনা কৰে। ইতিমধ্যে নায়কৰ জীৱিকাৰ একমাত্ৰ সম্বল হোটেলখনো ভায়েকে কাঢ়ি লৈ যায়। তাৰপাছত মানসিক ভাৰসাম্য হেৰুৱাই পেলোৱা নায়ক জনে প্ৰতিশোধ লবলৈ সক্ষম হ’ল নে নাই তাকে লৈ ‘ৰাং কুকুৰ’ৰ কাহিনীভাগ আগবাঢ়িছে। জয়ন্ত হাজৰিকাৰ ‘মোৰ মন ছাটকৰ কন্ঠত’ গীতটি নাটকখনত উপস্থাপন কৰা হৈছে।

শ্ৰেণী:ভ্ৰাম্যমাণ থিয়েটাৰৰ নাটক
আট্টাৰৱালা

আট্টাৰৱালা ভাৰতৰ গুজৰাট ৰাজ্যৰ যথেষ্টসংখ্যক থকা এটা মুছলমান সম্প্ৰদায়।

ইতিহাস আৰু উৎপত্তি

আট্টাৰৱালাসকলে নিজকে মোগল হাজাৰা সৈনিকৰ এটা দলৰ বংশধৰ বুলি দাবী কৰে যিসকলে প্ৰথমে আগ্ৰাত বসতি স্থাপন কৰিছিল, মোগল সম্ৰাট জাহাংগীৰৰ শাসনকালত। তেওঁলোকৰ লিপিবদ্ধ নথি অনুসৰি তেওঁলোকে তাৰ পিছত গোৱালিয়ৰ, ৰাতলাম আৰু গোধৰা হৈ আহমেদাবাদলৈ প্ৰব্ৰজন কৰে। ১৮৫৭ চনৰ ভাৰতীয় স্বাধীনতা যুদ্ধত তেওঁলোকে সমাজত অংশগ্ৰহণ কৰাৰ পাছত এই প্ৰব্ৰজন ঘটিছিল। ভাৰতৰ গুজৰাটত বসতি স্থাপন কৰাৰ পাছত এই সম্প্ৰদায়ে ইত্তাৰ নামেৰে জনাজাত সুগন্ধি নিৰ্মাণৰ বৃত্তি গ্ৰহণ কৰে। আট্টাৰৱালা শব্দৰ অৰ্থ হৈছে সুগন্ধি নিৰ্মাতা। ভাৰত বিভাজনৰ পিছত ১৯৪৭ চনত আগ্ৰাৰপৰা দ্বিতীয়বাৰৰ বাবে প্ৰব্ৰজন হয়, কিছুমান সদস্যই পাকিস্তানলৈ প্ৰব্ৰজন কৰে, আনহাতে কিছুমানে আহমেদাবাদত নিজৰ সহ-জাতিগত লোকৰ সৈতে যোগদান কৰে। আট্টাৰৱালা বৰ্তমান প্ৰধানকৈ ভাৰতৰ আহমেদাবাদত আৰু কিছুমান পাকিস্তানৰ কৰাচীত পোৱা যায়।

বৰ্তমানৰ পৰিস্থিতি

আট্টাৰৱালাসকল আন গুজৰাটী মুছলমানসকলৰপৰা পৃথক, কিয়নো তেওঁলোকৰ মাতৃভাষা উৰ্দু। তেওঁলোক চৈধ্যটা বংশত বিভক্ত। প্ৰধান বংশসমূহ হ’ল পীৰ বক্ষ, আম্মেৰ আলী, খোৰাটা, মাণ্ডুছা, হুছেইনছা, জাহুৰ হুছেইন, মহম্মদ হুছেইন, খোদৰ বক্স, বৰখান, মাছুব খান আৰু গুলাম খান। এই বংশবোৰৰ নাম এজন পূৰ্বপুৰুষৰ নামেৰে ৰখা হৈছে। বংশৰ স্তৰৰ কোনো ব্যৱস্থা নাই, সকলো ফৈদে আন্তঃবিবাহ কৰে। এই সম্প্ৰদায়টোৱে ঘনিষ্ঠ আত্মীয়ৰ মাজত বিবাহপাশত আবদ্ধ হয় আৰু মোমায়েক আৰু খুড়াকৰফালৰ ভাই-ভনীৰ মাজত বিবাহ হয়।

আট্টাৰৱালা ভূমিহীন সম্প্ৰদায় আৰু এতিয়াও উত্তৰ ভাৰতৰ পৰম্পৰাগত সুগন্ধি আতৰ নিৰ্মাণৰ কামত জড়িত হৈ আছে। বহুতেই এতিয়া মজুৰি শ্ৰমিক, ৰিক্সা টনা কামত জড়িত। চিয়া মুছলমান আৰু তেওঁলোকৰ নিজা জাতি সংঘ চিয়া জাফ্ৰিয়া আট্টাৰৱালা জামাত আছে।
জাতি সংঘই মাদ্ৰাছাৰ লগতে অন্যান্য কল্যাণমূলক কাম-কাজ চলায়।

তথ্যসূত্ৰ

শ্ৰেণী:ভাৰতৰ মুছলমান সম্প্ৰদায়
বিষ্ণু পুৰাণ (ধাৰাবাহিক)

বিষ্ণু পুৰাণ হ’ল বি. আৰ. চোপ্ৰাই প্ৰযোজনা কৰা শ্ৰীবিষ্ণুৰ ওপৰত নিৰ্মিত এখন ভাৰতীয় পৌৰাণিক কথাৰ ধাৰাবাহিক। ইয়াক বিষ্ণু পুৰাণৰ আধাৰত নিৰ্মাণ কৰা হৈছিল। ধাৰাবাহিকখন পৌৰাণিক কাহিনী আৰু ধৰ্ম শাস্ত্ৰৰ কথাৰে সমাহাৰ। বিষ্ণুৰ ১০টা অৱতাৰৰ লগতে অন্য কাহিনী যেনে- ধ্ৰুৱ আদিৰ কথাও ইয়াত সামৰি লোৱা হৈছে। ধাৰাবাহিকখন প্ৰথমে ২০০০ চনৰ ২৩ জানুৱাৰী তাৰিখৰ পৰা প্ৰতি দেওবাৰে পুৱা জি টিভি চেনেলৰ যোগেদি সম্প্ৰচাৰ কৰা হৈছিল। পাছলৈ ১২৬টা খণ্ডক একত্ৰিত কৰি ডিভিডি (ডিস্ক) ৰূপত প্ৰকাশ কৰে।

ইয়াত নিতীশ ভৰদ্বাজে বিষ্ণু আৰু বৈদেহীয়ে দেৱী লক্ষ্মীৰ মুখ্য চৰিত্ৰত অভিনয় কৰে। ইয়াৰ আগতে নিতীশ ভৰদ্বাজে চোপ্ৰাৰ টেলিভিচন ৰূপান্তৰিত মহাকাব্য মহাভাৰতত শ্ৰীবিষ্ণুৰ অষ্টম অৱতাৰ শ্ৰীকৃষ্ণৰ ভূমিকাও পালন কৰিছিল। ধাৰাবাহিকখনৰ সংগীত পৰিচালক হ’ল ৰাজ কমল। যিয়ে মহাভাৰততো কাম কৰিছিল।

মহামাৰী ক’ৰণা ভাইৰাছৰ (Covid-19) পৰিপ্ৰেক্ষিতত তলাবন্ধা (Lockdown) হোৱাৰ সময়ছোৱাত 'ডিডি ভাৰতী' চেনেলত ১৪ মাৰ্চ, ২০২০ -ৰ পৰা প্ৰতিদিনে সন্ধিয়া ৭ বজাৰ পৰা এই বিষ্ণু পুৰাণ ধাৰাবাহিকখন দেখুওৱা হৈছিল।

খণ্ডসমূহ

অভিনয়ত

ক্ৰমিক নং
প্ৰকৃত নাম
অভিনয়
অভিনয়
অভিনয়
অভিনয়
অভিনয়
১
নিতীশ ভৰদ্বাজ
বিষ্ণু
ৰাম
কৃষ্ণ
বামন
পৰশুৰাম
২
বৈদেহী অমৰুতে
লক্ষ্মী

৩
সুধীৰ ডালবী
ব্ৰহ্মা

৪
নিমাই বালি
জয়
হিৰণ্যকশিপু
ৰাৱণ

৫
সমৰ জয় সিং
শিৱ

৬
সন্দীপ মোহন
ইন্দ্ৰ

৭
বিক্ৰান্ত চতুৰ্বেদী
নাৰদ

৮
মহেন্দ্ৰ ঘুলে
বিজয়
হিৰণ্যাক্ষ
কুম্ভকৰ্ণ

৯
জিব্ৰান খান
ধ্ৰুৱ

১০
সমীৰ ধৰ্মাধিকাৰী
মনু

১১
ঋষভ শুক্লা
দশৰথ

১২
ৰীণা কাপুৰ
সীতা

১৩
অমিত পাচৰি
লক্ষ্মণ

১৪
আয়ুস পাণ্ডে
ভৰত

১৫
নৰেন্দ্ৰ ঝা
কৰ্ণ

১৬
দীপক জেথী
কালকেতু

১৭
কামালিকা গুহা ঠাকুৰতা
সুমিত্ৰা

তথ্য সংগ্ৰহ

শ্ৰেণী:হিন্দী ভাষাৰ দূৰদৰ্শন ধাৰাবাহিক
বাঙালী জাতি

]] কোৱা হয়

বাঙালী জাতি , বঙালী জাতি, বাঙালী লোক বা বঙালী লোক এটি ভাৰতীয়-আৰ্য জাতিগত আৰু ভাষাগত গোট যাৰ উৎস আৰু সাংস্কৃতিক কেন্দ্ৰ দক্ষিণ এছিয়াৰ বংগ অঞ্চল। বৰ্তমানে বাঙালী জাতিৰ লোক স্বাধীন বাংলাদেশ আৰু ভাৰতৰ পশ্চিমবংগ, ত্ৰিপুৰা তথা অসম, মেঘালয় আৰু মণিপুৰৰ কিছু কিছু অংশত বিয়পি আছে। প্ৰায় বাঙালী লোকে বঙালী ভাষা কয়, যি ভাৰতীয়-আৰ্য গোষ্ঠীৰ এটি ভাষা।

জনসংখ্যা আৰু ভৌগোলিক বিতৰণ

জনসংখ্যাৰ ফালৰ পৰা বাঙালী জাতি বিশ্বৰ ভিতৰতে তৃতীয় সৰ্ববৃহৎ, হান চীনা আৰু আৰবৰ পাছত। বিশ্বত প্ৰায় ২৮৫ নিযুত বাঙালী লোক আছে। বাঙালী জাতি ভাৰতীয়-আৰ্যসকলৰ মাজত আৰু দক্ষিণ এছিয়াত সৰ্ববৃহৎ জাতি। বাঙালী লোক বৃহৎ সংখ্যাত বাংলাদেশৰ (১৬৬৮৪০৩০২ জন) লগতে ভাৰতৰ (১০৭২২৮৯১৭ জন) পশ্চিম বংগ, ত্ৰিপুৰা, অসমৰ বৰাক উপত্যকা আৰু মণিপুৰ ৰাজ্যত আছে। তদুপৰি, ভাৰতৰ কেন্দ্ৰীয় শাসিত অঞ্চল আন্দামান আৰু নিকোবাৰ দ্বীপপুঞ্জত বাঙালী লোকৰ সংখ্যাগড়িষ্ঠতা আছে। অৰুণাচল প্ৰদেশ, দিল্লী, উৰিষ্যা, ছত্তীসগঢ়, ঝাৰখণ্ড, মিজোৰাম, নাগালেণ্ড আৰু উত্তৰাখণ্ড তথা নেপালৰ প্ৰান্ত ১তো বাঙালী লোকৰ লেখত ল'বলগীয়া সংখ্যালঘু জনসংখ্যা আছে। প্ৰব্ৰজনকাৰী বাঙালীৰ মধ্য প্ৰাচ্য, পাকিস্তান, ম্যানমাৰ, যুক্তৰাজ্য, যুক্তৰাষ্ট্ৰ, মালয়েছিয়া, ইটালী, চিংগাপুৰ, মালদ্বীপ, কানাডা, অষ্ট্ৰেলিয়া, জাপান আৰু দক্ষিণ কোৰিয়াতো সু-প্ৰতিষ্ঠিত গোষ্ঠী আছে।

ধৰ্ম

ধৰ্মৰ ক্ষেত্ৰত বাঙালী লোকৰ মাজত ভালেমান বৈচিত্ৰ্য দেখা যায়। প্ৰায় ৬৭% বাঙালী লোক ইছলাম ধৰ্মাৱলম্বী। আন বাঙালীৰ মাজত হিন্দু ধৰ্ম সৰ্ববৃহৎ ধৰ্ম। বাঙালী মুছলিমৰ সৰহসংখ্যক বাংলাদেশত থাকে। তাৰেই মাজত ছুন্নীসকলৰ সংখ্যাগড়িষ্ঠতা। বাঙালী হিন্দুৰ সৰহসংখ্যক ভাৰতৰ পশ্চিম বংগ, ত্ৰিপুৰা, অসমৰ বৰাক উপত্যকা আৰু আন্দামান আৰু নিকোবাৰ দ্বীপপুঞ্জত থাকে। বাঙালী হিন্দুসকলে মুখ্যতঃ শাক্ত ধৰ্ম আৰু বৈষ্ণৱ ধৰ্মৰ পালন কৰে, যদিও লগতে স্থানীয় দেৱতাৰো আৰাধনা কৰা হয়। কম সংখ্যাত বাঙালী খ্ৰীষ্টানো পোৱা যায়, যাৰ গড়িষ্ঠসংখ্যকেই পৰ্টুগীজ ভ্ৰমণকাৰীৰ বংশধৰ। তদুপৰি বাঙালী বৌদ্ধ লোকো পোৱা যায়, যি সাধাৰণতে চিট্টাগং আৰু ৰাখাইনত বাস কৰা বাংলাভাষী বৰুৱা।

তথ্য সংগ্ৰহ

শ্ৰেণী:বঙালী সাহিত্য
শ্ৰেণী:বাংলাদেশৰ ব্যক্তি
শ্ৰেণী:বঙালী ব্যক্তি
শ্ৰেণী:Articles with hAudio microformats
শ্ৰেণী:"Related ethnic groups" needing confirmation
সুমেইৰা আব্দুলআলি

সুমেইৰা আব্দুলআলি (; জন্ম: ২২ মে’, ১৯৬১) মুম্বাই নিবাসী এগৰাকী ভাৰতীয় পৰিৱেশবিদ, বেচৰকাৰী সংস্থা আৱাজ ফাউণ্ডেচনৰ প্ৰতিষ্ঠাতা আৰু এক্টিভিষ্টসকলৰ প্ৰতি সততে প্ৰদৰ্শিত ভীতি , ভাবুকি আৰু প্ৰতিশোধৰ বিৰুদ্ধে সংঘবদ্ধ আন্দোলন ‘মিত্ৰ’ৰ আহ্বায়ক। তেওঁ সংৰক্ষণ উপ সমিতিৰ সহ-অধ্যক্ষ আৰু এছিয়াৰ আটাইতকৈ পুৰণি আৰু সৰ্ববৃহৎ বেচৰকাৰী পৰিৱেশ সংস্থা ‘বম্বে নেচাৰেল হিষ্ট্ৰি চ’ছাইটি’ৰ সন্মানীয় সচিব তথা ২০০৮ আৰু ২০২১ চনৰ ভিতৰত পৰিচালনা পৰিষদৰ সদস্য আছিল।

আইনী হস্তক্ষেপ, ওকালতি আৰু ৰাজহুৱা প্ৰচাৰ তথা তথ্যচিত্ৰলৈ অৱদান, দূৰদৰ্শনৰ মুকলি আলোচনা আৰু প্ৰকাশিত প্ৰবন্ধৰ জৰিয়তে সুমেইৰা আব্দুলআলিয়ে পূৰ্বতে অজ্ঞাত পাৰিপাৰ্শ্বিক বিপদ, বিশেষকৈ শব্দ প্ৰদূষণ আৰু বালি খননক সফলতাৰে মূলসুঁতিৰ প্ৰচাৰ মাধ্যমলৈ আনিছে আৰু মানুহৰ মাজত এই বিষয়ে এক সজাগতা গঢ়ি তোলাত বিশেষ ভূমিকা লৈছে। তেওঁৰ কামৰ বাবে তেওঁ ৰাষ্ট্ৰীয় আৰু আন্তঃৰাষ্ট্ৰীয় বঁটাৰে সন্মানিত হৈছে। ২০০৪ চনত, বালি মাফিয়াৰ দ্বাৰা তেওঁক কৰা আক্ৰমণৰ পিছতেই সুমেৰাই ভাৰতীয় এক্টিভিষ্টসকলৰ সুৰক্ষাৰ বাবে প্ৰথমটো নেটৱৰ্ক ‘মিত্ৰ’ স্থাপন কৰিছিল।

তেওঁক ভাৰতৰ এগৰাকী আগশাৰীৰ পৰিৱেশ কৰ্মী বুলি কোৱা হৈছে।

তথ্য উৎস

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:পৰিৱেশবিদ
শ্ৰেণী:সমাজকৰ্মী
লুই পেষ্টুৰ

লুই পেষ্টুৰ (; জন্ম: ২৭ ডিচেম্বৰ ১৮২২ – মৃত্যু: ২৮ ছেপ্টেম্বৰ ১৮৯৫) ফৰাচী অণুজীৱবিজ্ঞানী, ৰসায়নবিদ, "ৰোগ তত্ত্বৰ জীৱাণু তত্ত্বৰ পথ প্ৰদৰ্শক", আণৱিক বিষমতা আৰু ষ্টেৰিঅ'-ৰসায়ন বিজ্ঞানৰ আৱিষ্কাৰক আৰু পেষ্টুৰাইজেচন প্ৰক্ৰিয়াৰ উদ্ভাৱক।

উদ্ধৃতি

পৰ্যবেক্ষণৰ ক্ষেত্ৰত সুযোগে কেৱল প্ৰস্তুত মনটোকহে সহায় কৰে।
মই ৰহস্যৰ দুৱাৰমুখত থিয় হৈছো, আৰু ক্ৰমান্বয়ে ওৰণিখন পাতল হৈ পাতল হৈ আহিছে।
- পত্ৰ (ডিচেম্বৰ ১৮৫১); জন এম বেৰীৰ দ্য গ্ৰেট ইনফ্লুৱেঞ্জা: দ্য এপিক ষ্ট'ৰী অৱ দ্য ডেডলিয়েষ্ট প্লেগ ইন হিষ্ট্ৰী (২০০৪)ত উদ্ধৃত কৰা অনুসৰি
সৌভাগ্যই প্ৰস্তুত মনটোক অনুকূল কৰে।
বিজ্ঞানৰ কোনো দেশ নাই; কাৰণ জ্ঞান সকলো মানৱ জাতিৰ সম্পদ আৰু ইয়েই জগতখনক আলোকিত কৰে।

উৎস

বাহ্যিক সংযোগ

Profile of Louis Pasteur
Brief profile at the Free Information Society
Brief biography at the Embassy of France in Canada
Institut Pasteur (The Pasteur Institute)
"Germ Theory and Its Applications to Medicine and Surgery" (1878)
The Pasteur Galaxy
Louis Pasteur's biography by Patrice Debré

শ্ৰেণী:বিজ্ঞানী
শ্ৰেণী:মৃত ব্যক্তি
দৈয়ন দিয়া

দৈয়ন দিয়া অসমীয়া সমাজৰ বিবাহৰ এক পালনীয় আচাৰ৷ দৰা কইনা দুয়োৰে ঘৰতে এই আচাৰ পালন কৰে৷ ই সম্পূৰ্ণ নাৰীকেন্দ্ৰিক লোকাচাৰ৷ অসমীয়া সমাজত বিয়া বিভিন্ন পৰ্বৰ মাজেৰে শেষ হয়৷ তাৰ ভিতৰৰে দৈয়ন দিয়াও এক পৰ্ব যদিও আজিকালি বহুতে এই পৰ্ব পালন নকৰাকৈ থকা দেখা যায়৷ দৈয়ন দিয়াৰ সময় কাহিলি পুৱা৷ বিয়াৰ দিনা চৰাই-চিৰিকটি বাহৰ পৰা বাজলৈ ওলোৱাৰ আগতে দৰা বা কইনাক দৈয়ন দিয়া হয়৷

সামগ্ৰী

দৈয়ন দিয়াৰ বাবে কেইবিধমান সামগ্ৰীৰ প্ৰয়োজন৷ এখন কাঁহৰ কাঁহীত আগগুৰি নকটা পাণ কেইখিলামান, তিল আৰু বাতি এটাত দৈ অলপ ল’ব লাগে৷ কলপাত, পটাগুটি, পানী তোলা ঘট, দুণৰিত চাকি জ্বলাই পীৰাৰ কাষতে থ’ব লাগে৷ আয়তীয়ে বাৰে বাৰে উৰুলি দিয়ে৷ লগতে বিয়ানামো গায়৷ নামতী-আই নামৰ বিয়ানামৰ পুথিখনত বিয়াৰ বিভিন্ন পৰ্বৰ নাম সন্নিৱিষ্ট কৰা আছে৷ আয়তীৰ উৰুলিত বিয়াঘৰৰ সকলোৱে সাৰ পাই উঠি দৈয়ন দিয়া ঠাইলৈ আহি দৰা বা কইনাৰ গাত দৈ সানে৷ তাৰপিছত সকলোৱে খেদা-খেদি কৰি ইটোৱে সিটোৰ গাত দৈ সানি ধেমালি কৰে৷ কিছুমান সমাজত পালনীয় আচাৰ কিছু পৃথককৈ কৰা হয়৷ অসমৰ কৈৱৰ্ত সমাজত কাঁহৰ বাতিত দৈ লৈ পোনতে সাতগৰাকী আয়তীয়ে দৰা বা কইনাৰ গাত দৈয়ন দিয়ে৷ শেষত মাকে দিয়ে৷ দৈয়ন দিয়াৰ পিছত মাকে ৰিহাৰ আঁচলেৰে ধৰি দৰা বা কইনাক পীৰাৰ পৰা সাতখোজ আগলৈ নমাই আনে৷ তাৰপিছত দৰা কইনাই মাকক সেৱা কৰে৷

তথ্য সূত্ৰ

শ্ৰেণী:অসমৰ সংস্কৃতি
শ্ৰেণী:বিবাহ
মৰিচি

মৰিচি বা মাৰিচি ব্ৰহ্মাৰ মানস পুত্ৰ, আৰু হিন্দু পৌৰাণিক কাহিনীৰ সপ্তৰ্ষিসকলৰ ভিতৰত অন্যতম। তেওঁ কাশ্যপৰ পিতৃ, আৰু দেৱতা আৰু অসুৰৰ ককাক।

জৈন ধৰ্মত তেওঁক ২৪তম তীৰ্থংকৰ মহাবীৰৰ পূৰ্বৰ পুনৰ্জন্ম আৰু প্ৰথম তীৰ্থংকৰ ঋষভনাথৰ নাতি বুলি উল্লেখ কৰা হৈছে।

সপ্তৰ্ষি

সপ্তৰ্ষি, সংস্কৃত দ্বিগু সমাসবদ্ধ শব্দ, অৰ্থাৎ "সাতজন ঋষি" হৈছে বেদ আৰু হিন্দু সাহিত্যৰ বহু ঠাইত প্ৰশংসাৰে উল্লেখ কৰা সাতজন ঋষি। বৈদিক সংহিতাত এই ঋষিসকলৰ নামৰ কেতিয়াও গণনা কৰা হোৱা নাই যদিও পিছৰ বৈদিক গ্ৰন্থ যেনে ব্ৰাহ্মণ আৰু উপনিষদত তেনেকৈ গণনা কৰা হৈছে। পূৰ্বৰ গ্ৰন্থসমূহত মৰিচিক সাতজনৰ ভিতৰত অন্যতম বুলি উল্লেখ কৰা হোৱা নাই যদিও মহাকাব্য মহাভাৰতত ইয়াৰ উল্লেখ পোৱা যায়। ভাৰতৰ কিছুমান অঞ্চলত মানুহে বিশ্বাস কৰে যে, এইবোৰ হৈছে মহাবিশ্বৰ সাতজন তাৰকা, যাৰ নাম বশিষ্ঠ, মৰিচি, পুলস্ত্য, পুলহা, অত্ৰি, অংগিৰস আৰু ক্ৰতু। ইয়াৰ ভিতৰত আন এটা তাৰকাও অলপ দেখা যায়, যাক "অৰুন্ধতী" বুলি জনা যায়। তেওঁক সাতজন মহান ঋষিৰ ভিতৰত এজন বুলি গণ্য কৰা হয়। মৰিচিয়েও আন কিছুমান ঋষিৰ দৰে সম্পূৰ্ণ বৈৰাগ্যক নিন্দা কৰি লৌকিক কৰ্তব্যৰ পথ অনুসৰণ কৰিছিল। তেওঁৰ বহু সন্তান আছিল, উল্লেখযোগ্য সন্তান কাশ্যপ ঋষি।

ধৰ্মব্ৰতৰ শিলা অভিশাপ

ঋষিৰ বহু পত্নীৰ ভিতৰত ধৰ্মব্ৰত অন্যতম আছিল। এবাৰ স্বামীয়ে তেওঁক ভৰি দুখন মালিচ কৰিবলৈ কৈছিল, সেই সময়ত তেওঁৰ টোপনি আহিছিল। এই সময়ছোৱাত ব্ৰহ্মাই তেওঁৰ ওচৰলৈ আহিছিল, তেতিয়া তেওঁৰ মন দ্বিধাগ্ৰস্ত হৈ আঘাত পাইছিল যে, প্ৰথা অনুসৰি দেৱতাক উপযুক্ত সন্মানেৰে গ্ৰহণ কৰিব নে স্বামীৰ নিৰ্দেশ পালন কৰিব। তেওঁ দেৱতাক গুৰুত্ব দিয়াটো ঠিৰাং কৰি লৈছিল। মৰিচিয়ে যেতিয়া পত্নীৰ অনুপস্থিতি দেখা পাই তেওঁ তেওঁক শিল হ’বলৈ অভিশাপ দিলে। ধৰ্মব্ৰতে নিজৰ নিৰ্দোষিতাৰ প্ৰমাণ ল’বলৈ অনুৰোধ কৰিলে, আৰু জুইৰ মাজত তপস্যা কৰি সেই কথা প্ৰমাণ কৰিলে। বিষ্ণু তেওঁৰ ভক্তিত সন্তুষ্ট হৈছিল। সেয়ে তেওঁ বিষ্ণুক অভিশাপ ঘূৰাই দিবলৈ অনুৰোধ কৰিলে, কিন্তু বিষ্ণুৱে ক’লে যে অভিশাপ ঘূৰাই দিব নোৱাৰি, কিন্তু অভিশাপৰ ফলত ধৰ্মব্ৰতক কৰি দিয়া শিলটোক দেৱশিলা বুলি গণ্য কৰাৰ বৰ দিলে, যিটো পবিত্ৰ বুলি গণ্য কৰা হ'ব আৰু ইয়াত ত্ৰিমূৰ্তি আৰু লক্ষ্মীৰ সাৰমৰ্ম থাকিব। হিন্দু দেৱতা বিষ্ণুৰ স্থায়ী শক্তিৰ পৰাই তেওঁ গঠিত বুলি বিশ্বাস কৰা হয়।
তেওঁ নাৰদৰ সৈতে মহাভাৰতৰ সময়ত শৰশয্যাত পৰি থকা ভীষ্মৰ ওচৰলৈ গৈছিল বুলি বিশ্বাস কৰা হয়। মৰিচিক ডেকা ধ্ৰুৱৰ উপদেষ্টা হিচাপেও উদ্ধৃত কৰা হৈছে, যিয়ে তেওঁক তপস্যাত সহায় কৰিছিল। ব্ৰহ্মমাণ্ড পুৰাণ আৰু বেদৰ দৰে একাধিক হিন্দু শাস্ত্ৰত তেওঁৰ নাম উল্লেখ কৰা হৈছে।

কৃষ্ণই ভাগৱতত কৈছে, "আদিত্যৰ মই বিষ্ণু, পোহৰৰ মই উজ্জ্বল সূৰ্য, মৰুৎৰ মই মৰিচি আৰু তৰাৰ ভিতৰত মই চন্দ্ৰ।"

তথ্যসূত্ৰ

শ্ৰেণী:ঋষি
মিখাইল গৰ্বাচেভ

মিখাইল ছাৰ্গেইভিচ গৰ্বাচেভ আছিল এজন ৰাছিয়ান আৰু ছোভিয়েট ৰাজনীতিবিদ যিয়ে ছোভিয়েট ইউনিয়নৰ শেষ নেতা হিচাপে কাৰ্যনিৰ্বাহ কৰিছিল। ১৯৮৮ চনৰ পৰা ১৯৯১ চনলৈ দেশৰ ৰাষ্ট্ৰপতি হিচাপে, ১৯৮৮ চনৰ পৰা ১৯৮৯ চনলৈ উচ্চতম ছোভিয়েটৰ প্ৰেচিডিয়ামৰ অধ্যক্ষ, ১৯৮৯ চনৰ পৰা ১৯৯০ চনলৈ উচ্চতম ছোভিয়েটৰ অধ্যক্ষ, ১৯৮৫ চনৰ পৰা ছোভিয়েট ইউনিয়নৰ কমিউনিষ্ট পাৰ্টিৰ সাধাৰণ সম্পাদক হিচাপে তেওঁ কাৰ্যনিৰ্বাহ কৰিছিল।আৰু ১৯৯১ চনত ছোভিয়েট ইউনিয়নৰ ৰাষ্ট্ৰপতি আছিল। মতাদৰ্শগতভাৱে গৰ্বাচেভে প্ৰথম অৱস্থাত মাৰ্ক্সবাদ–লেনিনবাদক আঁকোৱালি লৈছিল যদিও নব্বৈৰ দশকৰ আৰম্ভণিলৈকে সামাজিক গণতন্ত্ৰৰ দিশে আগবাঢ়িছিল।

ৰাছিয়া আৰু ইউক্ৰেইনৰ ঐতিহ্যৰ এটা দৰিদ্ৰ কৃষক পৰিয়ালত ষ্টাভ্ৰ’পল ক্ৰাইৰ প্ৰিভলনয়ত জন্মগ্ৰহণ কৰিছিল গৰ্বাচেভৰ। জোচেফ ষ্টেলিনৰ শাসনত ডাঙৰ-দীঘল হোৱা, যৌৱনত তেওঁ কমিউনিষ্ট পাৰ্টিত যোগদান কৰাৰ আগতে এখন সামূহিক ফাৰ্মত কম্বাইন হাৰ্ভেষ্টাৰ চলাইছিল, যিয়ে তেতিয়া মাৰ্ক্সবাদী–লেনিনবাদী মতবাদৰ প্ৰচলিত ব্যাখ্যা অনুসৰি ছোভিয়েট ইউনিয়নক একদলীয় ৰাষ্ট্ৰ হিচাপে শাসন কৰিছিল। মস্কো ষ্টেট ইউনিভাৰ্চিটিত অধ্যয়ন কৰি ১৯৫৩ চনত সহপাঠী ৰাইছা টাইটাৰেংকোৰ সৈতে বিবাহপাশত আবদ্ধ হয় আৰু ১৯৫৫ চনত আইনৰ ডিগ্ৰী লাভ কৰে ছোভিয়েট নেতা নিকিতা ক্ৰুছেভ। ১৯৭০ চনত তেওঁক ষ্টাভ্ৰ’পল আঞ্চলিক সমিতিৰ প্ৰথম দলীয় সম্পাদক হিচাপে নিযুক্তি দিয়া হয়, যি পদত তেওঁ গ্ৰেট ষ্টাভ্ৰ’পল খাল নিৰ্মাণৰ কাম চোৱাচিতা কৰে। ১৯৭৮ চনত তেওঁ মস্কোলৈ উভতি আহি দলটোৰ কেন্দ্ৰীয় সমিতিৰ সম্পাদক হয়, আৰু ১৯৭৯ চনত ইয়াৰ শাসনকাৰী পলিটব্যুৰ’ত যোগদান কৰে। ছোভিয়েট নেতা লিঅ’নিড ব্ৰেজনভৰ মৃত্যুৰ তিনি বছৰৰ পাছত—ইউৰি এণ্ড্ৰ’পভ আৰু কনষ্টেণ্টিন চেৰনেংকোৰ চমু কাৰ্যকালৰ পিছত—১৯৮৫ চনত পলিটব্যুৰ’ই গৰ্বাচেভক সাধাৰণ সম্পাদক হিচাপে নিৰ্বাচিত কৰে।

টোকা

তথ্যসূত্ৰ